Avança amb bons resultats el projecte ET FORMEM 'Sistema d´informació i bases de dades per al desenvolupament econòmic'
11 gener 2021

## Avança amb bons resultats el projecte ET FORMEM 'Sistema d´informació i bases de dades per al desenvolupament econòmic'11 gener 2021Última actualització: 14 juliol 2025

![](../gestion/img/7d776e4019a33fd8271c955420299edbaf9e2871998f4686f59458dd11a769ce.jpg)  
  

**El passat mes de novembre començava a Urbalab Gandia, l’****Escola d’Ocupació ET FORMEM 'Sistema d’Informació i bases de dades per al desenvolupament econòmic'****, un programa mixt que ha permès a un grup de 10 dones desocupades, tindre l’oportunitat per a formar-se i així poder incorporar-se al mercat laboral amb qualificació. Ara, no arriba a dos mesos després, les seues formadores fan un balanç més que positiu del funcionament d’aquest projecte, que compta amb una subvenció de més de 120.000 euros atorgada a l’**[**Ajuntament de Gandia**](http://gandia.es/) **per la Generalitat Valenciana a través del** [**Labora**](http://www.labora.gva.es/es/ciutadania)**.**

La professora de l’especialitat d’Operacions Auxiliars de Serveis Administratius i Generals, Alicia Salas, explicava '_els resultats són molts satisfactoris. Les alumnes estan implicades i dia rere dia demostren molt d’ interès en aprendre per a després poder reprendre la seua vida laboral. S’ha format un equip molt competent'_. A més, posava èmfasi en el fet que moltes d’elles ja havien treballant abans en el sector de l’administració, '_però tot canvia i estan adquirint noves competències per a la nova era digital. I precisament d’això és del que es tracta a Urbalab',_ matisava.

Les formadores han volgut posar de relleu en estes primeres setmanes de treball, la importància de la formació en les anomenades 'softs skills' (habilitats blanes), és a dir les aptituds socials, emocionals, resolutives i de comportament que permeten un millor desenvolupament a nivell social, i uns millor resultats davant de qualsevol situació. En concret, algunes de les habilitats que s’estan treballant a hores d’ara en aquest projecte són: lideratge i gestió d’equips, adaptabilitat i flexibilitat, capacitat de col·laboració i treball en equip i gestió del temps.

Es tracta d’una formació transversal a l’específica, que ha esdevingut clau per a la incorporació al mercat laboral, tan inaccessible algunes vegades a col·lectius de dones, majors de 35 anys i amb períodes llargs aturades per atendre a la família.

Des del projecte ET FORMEM s’ha posat de manifest la importància de la tasca que es desenvolupa a Urbalab Gandia, ja que, com apunten, '_fa molt més senzilla l’adquisició de nous coneixements, ja siga participant en alguna formació complementària des de l’Aula Virtual com ampliant coneixements i currículum per a futures oportunitats'._

[Twittear](https://twitter.com/share)